《江上望月诗》
南北朝·鲍泉

客行钩始悬，此夜月将弦。川澄光自动，流驶影难圆。

苍苍随远色，瀁瀁逐漪涟。无因转还泛，回首眷前贤。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。